Obra-kontratuen administrazio-klausula partikularren agiria

Prozedura irekia

##### 36.1.- Zuzendaritza teknikoari jakinaraztea.

- a) Kontratistak lizitazio-fasean EKABen II. zatiko D atala osatu badu baldintza orokorren 13.3.2.1 klausulan azaltzen den moduan, eta azpikontratazioa atal horretan zehazki azaltzen diren baldintzen arabera egin nahi badu: zuzendaritza teknikoari igorri beharko dio VI.1 ERANSKINEAN agertzen den deklarazioa, behar bezala beteta eta sinatuta, azpikontratista lanak egiten hasi baino bost (5) egun baliodun lehenago, gutxienez.
- b) Kontratistak lizitazio-fasean EKABen II. zatiko D atala osatu badu baldintza orokorren 13.3.2.1 klausulan azaltzen den moduan, baina azpikontratazioa EKABen agertzen direnez bestelako baldintza batzuetan egin nahi badu, edo aipatu den apartatua bete ez badu: zuzendaritza teknikoari igorri beharko dio VI.1 ERANSKINEAN agertzen den formularioa, behar bezala beteta eta sinatuta, azpikontratista lanak egiten hasi baino hamabost (15) egun baliodun lehenago, gutxienez.

##### 36.2.- Azpikontratistei edo hornitzaileei ordaintzeko baldintzak betetzen diren egiaztatzea.

Kontratistak egiaztatu egin beharko du azpikontratistarekin edo hornitzailearekin itundutako ordainketa-baldintzak bete dituela; hain zuzen ere, baldintza horiek SPKLren 216. artikuluan ezarrita dauden mugak errespetatu behar dituzte, baldintza orokorren 31.3 klausulan xedatuta dagoenaren arabera.

###### 36.3.- Enpresa Bermatuen Erregistroari buruzko klausula, obra edo azpikontratazio kasuetan.

Eskaintza ekonomiko onuragarriena aurkeztu duen enpresak kontratista edo azpikontratista gisa esku hartu behar badu Eraikuntzaren Sektoreko azpikontratazio-prozesuan, bere egoitza duen autonomia-erkidegoari edo hiri autonomoei dagokien Enpresa Bermatuen Erregistroan inskribatuta dagoela egiaztatzen duen ziurtagiria aurkeztu beharko du, bat etorriz abuztuaren 24ko 1109/2007 Errege Dekretuan ezarritakoarekin (Eraikuntzaren Sektoreko Azpikontratazioa arautzen duen urriaren 18ko 32/2006 Legea garatzekoarekin).

Era berean, eskaintza ekonomiko onuragarriena aurkeztu duen enpresak, baldin eta abuztuaren 24ko 1109/2007 Errege Dekretuaren aplikazio-eremuan sartzen bada eta langileak Espainiara lekualdatzen baditu, honako agiri hau aurkeztu beharko du azaroaren 29ko 45/1999 Legean, nazioz gaindiko zerbitzuak direla-eta langileak lekualdatzeari buruzkoan, ezarritakoa betetzeko: langileek zerbitzua lehenengoz emango duten Espainiako lurraldeko lan-agintaritzaren mendeko erregistroan inskribatuta egotearen ziurtagiria.

#### 37.- KONTRATUA LAGATZEA ETA ABEEA OSATZEN DUTEN KIDEAK ALDATZEA

##### 37.1.- Kontratua lagatzea.

###### 37.1.1.- Kasuak.

SPKLren 98. artikuluan aurreikusita dauden kontratistaren ondorengotzako kasuei eta SPKLren 69.9 artikuluan aurreikusita dagoen ABEEaren osaeraren aldaketako kasuei kalterik egin gabe, honako kasu hauetan laga ahal izango da kontratua:

- 1. Kontratista kaudimengabezia egoeran dagoenean, uztailaren 9ko 22/2003 Konkurtso Legearen 2.2 artikuluaren arabera, eta oraindik ez badu konkurtsoaren deklarazioa eskatu, eta, betiere, ez badute kaudimengabetzat jo beste prozedura batean.
- 2. Kontratista konkurtso-egoeran deklaratu denean, nahiz eta likidazio-fasea ireki izan edo konkurtsoa deklaratzeko eskuduna den epaitegiari jakinarazi zaion negoziazioak hasi direla birfinantzaketarako akordio bat erdiesteko edo hitzarmen- proposamen aurreratu bati atxikipenak lortzeko akordio bat erdiesteko, konkurtsoari buruzko legerian ezarritako baldintzetan.
- 3. Kontratista pertsona fisikoa denean eta kontratua amaitu baino lehen erretiroa hartzeko asmoa azaldu duenean.

###### 37.1.2.- Prozedura.

- 1. Kontratistak zuzendaritza teknikoari idazki bat igorriko dio, eta horren bidez, lagatzeko baimena eskatuko dio. Eskaerarekin batera, dokumentazio hau ere aurkeztu behar du:

55

Esp. zk.: